open-index/open-wikipedia-markdown huggingface dataset:
Daniel von Arentsschild

**Daniel von Arentsschild** (* 1611; † 1670) weer en düütschen Beamten in de Swedentied. He weer Kriegs- un Landraad för de Sweden.

Von Arentsschild is 1611 as Söhn von Katharina, borene Steinwats, un den arzbischöplich-breemschen Stallmeester Georg Arentsen boren. Arentsschild harr von 1642 af an sien Sitt in Olendörp un weer mit den Hoff in Sunn belehnt. He weer Oberst un is an’n 19. Juli 1651 von Christina von Sweden adelt worrn un hett denn *von Arentsen* heten. An’n 30. Mai 1663 hett he von Karl XI. den Naam *[[von Arentsschild]]* tokennt kregen. He weer na de Säkularisation von dat Klooster Himmelpoorten as Propst von dat Klooster Himmelpoorten de eerste Verwalter von dat Amt Himmelpoorten. Toletzt harr he in’t sweedsche Militär den Rang von en Generalleutnant.

He weer in eerste Eh mit Susanne Grantzin verheiraadt (1. Januar 1611–5. Januar 1665) un in twete Eh mit Hedwig Ilse von Kuhla (15. August 1642–16. April 1712), mit de he de Söhns Carl (10. Dezember 1669–20. Mai 1670) un Christoph Daniel (1667–14. Oktober 1721) harr. Dat Epitaph von Arentsschild un sien twete Fro un de Gruftplaat von sien eerste Fro sünd vondaag noch in de Martinskark in Olendörp to finnen, för de Arentsschild ok den Altor stift hett.

In Olendörp is vondaag de *Von-Arentsschild-Straat* na em nöömt.

## Wapen

Arentsschild sien Wapen wiest na’n Adelsbreev von 1651 baven vörn op roden Grund halv en Aadler mit twee Köpp, baven achtern op gollen Grund en rood Hart mit dree Koornohren, de dor baven rutkiekt, un ünnen op blauen Grund en Rüter in Harnsch, de op en bruun Peerd sitt. Baven op dat Wapen sitt en Turnierhelm mit Kroon mit en gollen Lööw, de dor halv achter rutkickt. Buten rüm söss Fahnen, von de de bütersten gollen, de in’e Midd rood un de binnersten blau sünd. De Helmdeken sünd blau, rood un gollen.

Mit’n tweten Adelsbreev von 1663 wiest sien Wapen baven vörn un ünnen achtern op swarten Grund halv en gollen Lööw un baven achtern un ünnen vörn op gollen Grund halv en swarten Aadler mit utreckt Flünk. Baven op dat Wapen en Lööw mit Kroon, de in beide Klauen twee swarte Aadlerflünk höllt. De Helmdeken sünd swart un witt.

De Aadler un Lööw ut Arentsschild sien Wapen sünd vondaag ok in dat Wapen von Olendörp to finnen.

## Footnoten
Amt Stood

Dat **Amt Stood** weer en Verwaltungsrebeed in Bremen-Veern un in dat Königriek Hannover mit Seet in Gothenborg (vör 1743 Stood) binnen de Landdrostie Stood. Dor hett groff dat Rebeed von de hüdigen Gemeen Gothenborg un de Öörd in’n Süden von de hüdige Gemeen Stood tohöört.

Dat Leid över dat Amt harr en Amtmann, de twete Beamte weer bet 1816 de Amtsschriever.

## Geografie

In’n Noorden von dat Amt legen dat Grevengericht Bützfleet un dat Amt Wischhoben, in’n Oosten de Stadt Stood un dat Grevengericht Oolland, in’n Süüdoosten dat Gericht Hornborg, in’n Süden dat Amt Harsfeld, in’n Süüdwesten dat Gericht Swing un in’n Westen dat Amt Himmelpoorten (Stand 1848).

## Historie

Dat Amt Stood is na’n Dörtigjohrigen Krieg un de Säkularisation ut den Besitt von de Kloosters in Stood billt worrn.

1848 weer dat Amt so 60,00 km² groot.

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. 1813 müssen de Franzosen dat Amt denn opgeven un de ole Stand is wedderkamen.

To’n 1. Januar 1847 hett dat Amt Stood-Gothenborg de Dörpschop Hagen von dat Amt Harsfeld tokregen.

An’n 18. März 1850 is dat Gericht Swing dör Verordnung von dat Königriek Hannover oplööst un Deel von dat Amt Stood-Gothenborg worrn.

Bi de bi de Verwaltungs- un Justizreform an’n 1. Oktober 1852 hett dat Amt de Göder Kochshoff un Neehoff un de Eilannen in de Elv an dat Amt Jörk afgeven un von dat Amt Harsfeld de Böörd Mulsen mit de Dörper Aasp, Eßel, Groot un Lüttjen Freenbeek, Hogenmoor, Kutenhult, Mulsen, Soors un Wehl tokregen. Mit Verordnung von’n 28. September 1852 hett dat Amt Stood ok noch de Öörd Stodermoor un Schölisch un den Dööshoff tokregen, de vörher to dat Amt Wischhoben höört harrn, un dat Gericht Brunshusen, dat vörher to dat Grevengericht Bützfleet tohöört harr.

As Gericht för dat Amt is to’n 1. Oktober 1852 dat Amtsgericht Bützfleet inricht worrn.

Bi de Verwaltungsreform 1859 is dat Amt Stood denn Deel von dat Amt Himmelpoorten worrn.

## Öörd Stand 1848

Öörd ahn egen Nummer hebbt to de Buurschop von dat Dörp mit bihöört, ünner dat se ünnerstaht, un weren dormit nich egenstännig.

## Inwahnertall

## Amtlüüd

* 1754–1757: Oberhauptmann Johann Wilhelm Ludwig von Berlepsch
* ~1760: Carl Friedrich Meiners
* 1765–1797: Melchior Siegfried Hofmeister
* 1798–1827: Heinrich Friedrich Albrecht Meyer
* ~1840: Otto-Christian von Gruben
* –1859: Johann Caspar Peter Fischer

### Amtsschrievers

* 1754–: Georg Ernst Biehle

## Footnoten
Klooster Himmelpoorten

Dat **Klooster Himmelpoorten** (latiensch *Porta Coeli*) weer en Klooster in Himmelpoorten.

## Historie

En Tied vör 1255 hett Freerk II. von Haseldörp in Rahden en Klooster för Zisterzienser-Nunnen grünnt. 1255 is dat aver al na dat Dörp *Eulsete* ümtrocken. Dit Dörp Eulsete hett later na dat Klooster den ne’en Naam Himmelpoorten kregen.

Dat Klooster harr veel Besitt in Keden, in de Böörd Loomst, de Böörd Mulsen, dat Amt Neehuus, in Oolland un in Stood, dat to’n Deel von de Familien von Haseldörp, von Brobargen un Marschalck von Bachtenbrock stift worrn is.

1580 is dat Klooster luthersch worrn.

As dat Klooster 1647 in’n Dörtigjohrigen Krieg ünner Propst Detlev von de Kuhla säkulariseert worrn is, weren to de Tied noch 14 Nunnen in dat Klooster. Dat Klooster is denn in Besitt von Gustav Adolf Löwenhaupt gahn, denn aver 1681 trügg an de Kroon kamen. Ut den Besitt von dat Klooster is dat Amt Himmelpoorten billt worrn.

## Literatur

* Georg von Issendorff: *Kloster und Amt Himmelpforten: nach Akten und Urkunden dargestellt.* 1979
Von Haseldörp

De Familie **von Haseldörp** weer en Eddelfamilie in Holsteen.

De Familie dükert an’n 25. Juli 1143 toeerst in de Oorkunnen op, as Adico in en Oorkunn von’n Bremer Arzbischop Adalbero nöömt warrt. In en Oorkunn von 1200 kummt en Gotzoin von Haseldörp vör.

De Familie hett en Borg in Haseldörp hatt, de aver 1259 wedder dalreten worrn is. In dat 13. Johrhunnert hebbt de von Haseldörp to de Deenstlüüd von de Bremer Arzbischöp höört.

To Anfang von dat 13. Johrhunnert hebbt se bi de Fohrten von Albert vun Buxhoeveden un annere na Lievland mitmaakt. Theodor von Haseldörp is 1236 in Lievland in de Slacht von Schaulen doodbleven.

Freerk II. von Haseldörp hett kort vör 1255 dat Klooster Rahden grünnt, dat 1255 denn na Himmelpoorten ümtrocken is. 1272 is he Bischop von dat Bisdom Dörpt worrn.

De von Haseldörp hebbt ok de Borg von de von Haselau övernahmen, de 1257 denn an de Familie von Barmstede gahn is. Toletzt harrn de von Haseldörp ehren Seet in Ütersen un sünd denn in de Tied 1285 bet 1289 mit Freerk II. von Haseldörp utstorven.

* Freerk von Haseldörp (1180-1224), Ridder un Ministerialen von’n Arzbischop von Bremen
* Theodor von Haseldörp (1218-1236), Ridder un Doomherr in Hamborg
* Freerk II. von Haseldörp (1220-1285 (1289)), Bischop von Karelien un Dorpat
* Johann von Haseldörp, Krüüzherr

## Literatur

* Jahrbuch für den Kreis Pinneberg: Erwin Freytag: *Die Herren von Haseldorf*, Sied 180-183 (1968)
Böötz

De **Böötz** () is en lütten Oort in de Gemeen Esdörp (Samtgemeen Olendörp-Himmelpoorten) in’n Landkreis Stood, Neddersassen.

## Geografie

In’n Süüdoosten von’n Böötz liggt dat Hoge Moor. Dat Water ut’n Böötz flütt över Gravens na’n Gröpeler Möhlenbeek hen un von dor rin’e Oost.

De Naveröörd sünd Kaken, Wittenmoor un Olendörp in’n Noorden, de Timmerlood un Olendörp Siedlung in’n Noordoosten, Hogenoh un Willah in’n Süüdoosten, Öölmerheid, Vörhoorn un Schierel in’n Süden, Öölm, Beeß, Forst un Huud in’n Süüdwesten un Gröpel un Esdörp in’n Noordwesten.

## Historie

### Verwaltungsgeschicht

De Böötz höört von öllers al to Esdörp mit to un weer keen egen Gemeen.

Vör 1885 weer de Böötz Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n Landkreis Stood.

### Religion

De Böötz is evangeelsch-luthersch präägt un höört to dat Kaspel von de Martinskark in Olendörp.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

För’n Böötz is de Freewillige Füürwehr Esdörp mit tostännig.

### Verkehr

De Böötz liggt an’n Olen Karkweg, op den de Öölmer na Olendörp na Kark gahn sünd. De Weg geiht in’n Noordoosten na Olendörp an de Landsstraat 114 ran un in’n Süüdwesten kort vör Öölm ok an de L&nbsp;114 ran un denn in Öölm na de Bundsstraat 74. Ans gifft dat noch en Straat na Noordwesten na Esdörp na’n Oosterbarg. Na Süüdoosten to gifft dat dör dat Hoge Moor keen Straten.

De nächste Bahnhoff is in Himmelpoorten an de Nedderelvbahn von Cuxhoben na Hamborg, wat so bi teihn Kilometer weg is.

## Footnoten
Host (Burweg)

**Host** () is en lütten Oort in de Gemeen Burweg in’n Landkreis Stood, Neddersassen.

De Oort liggt op dat linke Över von’n Hosterbeek. Een Huus, dat op dat rechte Över liggt, warrt ok mit to Host tellt, höört aver polietsch to dat Dörp Bredenwisch in de Gemeen Himmelpoorten.

## Geografie

Host liggt op en Sandbült in de Masch an de Münn von’n Hosterbeek in de Oost.

De Naveröörd sünd dat Vörwark von Neeland in’n Noordwesten, Bredenwisch in’n Oosten, Löh un Himmelpoorten in’n Süüdoosten, Burweg in’n Süüdwesten, de lüttje Burweger Oortsdeel Hogenlucht un Heckthusen in’n Westen un Lüttwöhrn un Wisch in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Burweg in’n Kanton Himmelpoorten höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Olendörp in’n Kanton Himmelpoorten.

Vör 1885 weer Host Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n Landkreis Stood.

Host höört von öllers al to Burweg mit to un weer keen egen Gemeen.

### Inwahnertall

To Burweg:

To Bredenwisch:

### Religion

Host is evangeelsch-luthersch präägt un billt mit de Petrus-Kark en egen Kaspel.

För de Kathoolschen is de Hillig-Geist-Kark in Stood tostännig.

## Kultur

To de Herkumst von Host gifft dat en ole Saag, dat en Riesendeern, de bi’n Swarten Barg bi Stood leevt hett, mit en Platen vull Sand över de Oost springen wull un dat dor de Platen en Gats bi kregen hett un de ganze Hümpel Sand rin’e Oost fullen is. Op dissen Sandbarg schall denn later de Kark boot worrn hebben.

## Weertschop un Infrastruktur

### Verkehr

Host liggt an en Blangenstraat von de Kreisstraat 81, de in’n Oosten in Bredenwisch an de Landsstraat 113 ran geiht. In’n Süüdwesten geiht de K&nbsp;81 in Burweg an de Bundsstraat 73 ran.

De nächste Bahnhoff is in Himmelpoorten an de Nedderelvbahn von Cuxhoben na Hamborg, wat so bi dree Kilometer weg is.

## Literatur

* Friedrich Holst: *Drei Dörfer und ihre Geschichte. Geschichte der Gemeinde Burweg.* 1985, ISBN 3-925076-08-5

## Footnoten
Hosterbeek

De **Hosterbeek** oder ok **Möhlenbeek** is en 9,8 Kilometer langen Beek in’n Landkreis Stood, de bi Host von rechts in Oost münnt.

De Borns von’n Hosterbeek sünd bi Siedlung Olendörp in dat Hoge Moor. Von dor flütt he na Noordoosten un is bi Sunn to de Sunner Seen opstaut. Denn flütt de Beek op Kuhla to un nimmt dor von links den Olendörper Beek op, de sien Born an’n Süüdrand von Olendörp hett (Afströömrebeed: 6,03 km²). Kort na Kuhla nimmt de Beek tosätzlich von rechts den Heinbockel-Düünbeudeler Beek op, de sien Born twüschen Heinbokel un Düünbeudel hett (Afströömrebeed: 9,65 km²). Bi Neekuhla dreiht de Hosterbeek bilütten na Noord un Noordwest. In Himmelpoorten hett de Hosterbeek fröher Wehbers Möhl andreven. Achter Himmelpoorten flütt de Beek twüschen Burweg un Bredenwisch langs un münnt denn bi Host in de Oost. Dit letzte Enn in de Masch is ok indiekt un hett en lütt Schöppwark an de Münn.

## Footnoten



## Weblenken
Willahermoor

**Willahermoor** () is en lütten Oort in de Gemeen Heinbockel in’n Landkreis Stood, Neddersassen. De Oort höört polietsch von öllers al bi Hogenoh mit bi.

## Geografie

Willahermoor liggt in en Moorrebeed an dat Noordöver von de Swing an’n Rand na dat Hoge Moor.

De Naveröörd sünd Hogenoh un Hogenoher Forth in’n Noordoosten, Mulsen in’n Süden, Hogenmoor in’n Süüdwesten, Schierel, Grööndörp un Öölmerheid in’n Westen un Willah in’n Noordwesten.

## Historie

Willahermoor höört von öllers al to Hogenoh mit to un weer keen egen Gemeen. An’n 1. Juli 1972 is dat denn tohoop mit Hogenoh Deel von de Gemeen Heinbockel worrn.

Vör 1885 weer Willahermoor Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n ne’en, grötteren Kreis Stood.

### Inwahnertall

: * tohoop mit Willah

### Religion

Willahermoor is evangeelsch-luthersch präägt un höört to dat Kaspel von de Martinskark in Olendörp.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

### Verkehr

Willahermoor liggt an en Blangenstraat von de Bundsstraat 74, de in’n Süüdwesten över Öölm na Bremervöör löppt un in’n Noordoosten över Hogenoh un Wiepenkathen na Stood an de B&nbsp;73 ran.

De nächste Bahnhoff is de Bahnhoff Kutenhult an de Bahnlien Bremerhoben–Buxthu, de so bi negen Kilometer wied weg in’n Süden liggt.

## Footnoten
Essel

**Essel** betekent

* Essel, Gemeen in’n Hoochsiuerlandkreis, Noordrhien-Westfalen,
* Essel, Oort in de Stadt Riäkelhusen in’n Kreis Riäkelhusen, Noordrhien-Westfalen.

Dat is ok de hoochdüütsche Naam von

* Äsel, Gemeen in’n Landkreis Heidkreis, Neddersassen,
* Eßel, Oort in de Gemeen Kutenhult in’n Landkreis Stood, Neddersassen.

**Essel** is de Familiennaam von

* Ernst Essel (1911–1984), öösterriekschen Schauspeler,
* Franz Essel (1909–1973), öösterriekschen Schauspeler.

Kiek ok bi: Essl.
Campe

**Campe** betekent

* Good Campe, Good in de Gemeen Kluse in’n Landkreis Eemsland, Neddersassen,
* Hoffmann und Campe, düütschen Verlag,
* Campe, Eddelfamilie ut Bruunswiek,
* Campe, Eddelfamilie ut Hilmssen.

Dat is ok de hoochdüütsche Naam von

* Kamp, Stadtdeel von de Stadt Stood in’n Landkreis Stood, Neddersassen.

**Campe** is de Familiennaam von

* Alfred von Campe (1889–1945), düütschen Verwaltungsjurist,
* Amalie von Dincklage-Campe (1825–1891), düütsche Schrieversche,
,
* August Campe (1773–1836), düütschen Verleger,
* Bernhard Karl Julius Campe (1820–1886), düütschen Generaalmajor,
* Carl von Campe (1894–1977), düütschen Politiker,
* Christian Wilhelm von Campe (1668–1747), düütschen Generaal,
* Elisabeth Campe (1786–1873), düütsche Schrieversche,
* Erich Campe (1912–1977), düütschen Boxer,
,
* Heinrich Wilhelm Campe (1770–1861), düütschen Kunstsammler, Pädagoog un Schriever,
* Joachim Heinrich Campe (1746–1818), düütschen Schriever, Spraakforscher, Pädagoog un Verleger,
* Julius Campe (1792–1867), düütschen Verleger,
* Julius Heinrich Wilhelm Campe (1846–1909), düütschen Koopmann, Verleger un Politiker,
* Karl Ferdinand von Campe (1808–1874), düütschen Politiker,
* Martin von Campe (1866–1931), düütschen Jurist,
* Paul Campe (1905–1960), düütschen Architekt un Architekturhistoriker,
* Rüdiger Campe (* 1953), düütschen Literaturwetenschopper,
* Rudolf von Campe (1860–1939), düütschen Politiker,
* Siegfried von Campe (1885–1972), düütschen Politiker un Landraad.

Kiek ok bi: Camp, Campen, Kampe.
Bundsautobahn 35

De **Bundsautobahn 35** weer en plaant Autobahnprojekt. De Autobahn schüll vun Nienborg över Hannober, Hameln, Lemge un Lage na Builefeld föhren. Bi Lemge weer en Autobahnkrüüz mit de plaanten A&nbsp;5 vörsehn un ant Enn vun de Autobahn in Builefeld schüll en Autobahnkrüüz mit de plaanten A&nbsp;47 boet warrn, de aver ok nich ümsett worrn is.

Boet worrn sünd opletzt blots twee Deelstücken vun ruchweg veer Kilometer Läng, een, dat in’n Verloop vun de B&nbsp;66 as Tobringer to de Anslusssteed Builefeld-Zentrum vun de A&nbsp;2 deent. Dat annere is de Austwestfoalentunnel in’n Verloop vun de B&nbsp;61 in de Binnenstadt vun Builefeld. Beide Afsneden sünd veersporig utleggt un as Kraftfohrstraten utschillert.

## Weblenken
* Streckenbeschrieven vun de ehmolig plaante A&nbsp;35
Schierel

**Schierel** () is en lütten Oort in de Gemeen Bremervöör in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Öölm.

## Geografie

In’n Noorden von Schierel liggt dat Hoge Moor.

De Naveröörd sünd Willah un Grööndörp in’n Noorden, Willahermoor un Hogenoh in’n Noordoosten, Mulsen in’n Süüdoosten, Tinst in’n Süden, Hogenmoor in’n Süüdwesten, Öölm un Vörhoorn in’n Westen un Öölmerheid in’n Noordwesten.

## Historie

Schierel höört von öllers al to Öölm mit to un weer keen egen Gemeen. 1974 is dat denn tohoop mit Öölm Deel von de Gemeen Bremervöör worrn.

Vör 1885 weer Schierel Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Bremervöör worrn un 1977 von’n Landkreis Rodenborg.

### Inwahnertall

### Religion

Schierel is evangeelsch-luthersch präägt un höört to dat Kaspel von de Paul-Gerhardt-Kark in Öölm. Schierel hett en lütten Karkhoff.

## Weertschop un Infrastruktur

### Verkehr

Schierel is in’n Noorden över en Straat mit de Bundsstraat 74 verbunnen. Ans gifft dat noch lüttjere Straten na Vörhoorn, Hogenmoor un Mulsen.

De nächste Bahnhoff is de Bahnhoff Kutenhult an de Bahnlien Bremerhoben-Buxthu.

## Footnoten
Seemoor (Landkreis Stood)

**Seemoor** () is en lütten Oort in de Gemeen Engelschopp (Samtgemeen Olendörp-Himmelpoorten) in’n Landkreis Stood, Neddersassen.

## Geografie

De Oort liggt in dat Moor an’n Rand von de Masch von de Oost hen na de Stoder Geest. Dat Water ut dat Rebeed flütt över Gravens na’n Borgbeekkanaal hen af.

De Naveröörd sünd Engelschopp in’n Noorden, Waterkroog, Hammahermoor un Borg in’n Noordoosten, Ossenpohl in’n Süüdoosten, Ramels un Himmelpoorten in’n Süden, Löh in’n Süüdwesten, Bredenwisch in’n Westen un Noordwesten.

## Historie

### Verwaltungsgeschicht

Vör 1885 weer Seemoor Deel von’n Klooster- un Masch-Distrikt von dat Amt Himmelpoorten. 1885 is de Oort denn Deel von’n Kreis Stood worrn, de 1932 mit de Kreise Jörk un Keden to’n hüdigen Kreis Stood tohoopgahn is.

De Oort höört von öllers bi de Gemeen Engelschopp mit bi.

### Inwahnertall

### Religion

Seemoor is evangeelsch-luthersch präägt un höört to dat Kaspel von de Petrus-Kark in Host.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

För Seemoor is de Freewillige Füürwehr Engelschopp mit tostännig.

### Verkehr

Seemoor liggt an en Blangenstraat von de Kreisstraat 62, de in’n Noordoosten över Borg, Waterkroog un Hammahermoor na Engelschopp löppt un in’n Süüdwesten över Ossenpohl na Himmelpoorten an de Bundsstraat 73 ran geiht.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 17 Kilometer in’n Süüdoosten von Seemoor an de B&nbsp;73.

De nächste Bahnhoff is de Bahnhoff Himmelpoorten an de Nedderelvbahn von Cuxhoben na Hamborg, wat so bi twee Kilometer weg is.

## Footnoten
Neeland (Engelschopp)

**Neeland** () is en Dörp in de Gemeen Engelschopp (Samtgemeen Olendörp-Himmelpoorten) in’n Landkreis Stood, Neddersassen.

## Geografie

Dat Dörp liggt in de Masch von de Oost. Dat Water ut dat Rebeed warrt över Gravens un Fleten na’n Borgbeekkanaal hen afföhrt.

De Naveröörd sünd Hüll in’n Noorden, Theisbrüggermoor un Drochtersermoor in Noordoosten, Engelschopp in Oosten, Waterkroog, Borg un Seemoor in’n Süüdoosten, Bredenwisch un Host in’n Süden, Wisch in’n Süüdwesten, Lüttwöhrn in’n Westen (de letzten beiden op de anner Sied Oost) un Grootweurn in’n Noordwesten.

De Deel von Neeland in’n Noorden warrt ok Hoorn nöömt un de Deel in’n Süden Vörwark.

## Historie

Neeland is wohrschienlich bi de Hollerkolonisatschoon grünnt worrn. De Oort kummt 1337 tooerst in de Oorkunnen vör, in dat Stoder Stadtbook in en Koopverdrag.

Fröher harr de Oort maal twee Windmöhlen, de vondaag aver nich mehr staht.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Grootweurn in’n Kanton Oosten höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Oosten in’n Kanton Himmelpoorten.

Vör 1852 weer dat Dörp in’n Kloosterbezirk Himmelpoorten von dat Amt Himmelpoorten un is denn na dat Amt Oosten wesselt. 1885 is de Oort denn Deel von’n Kreis Neehuus worrn, 1932 aver na’n Kreis Stood wesselt. An’n 1. Juli 1972 is Neeland mit de Gemeenreform in Neddersassen Deel von de Gemeen Engelschopp worrn.

### Inwahnertall

### Religion

Neeland is evangeelsch-luthersch präägt un höört to dat Kaspel von de Marienkark in Grootweurn.

För de Kathoolschen is de Hillig-Geist-Kark in Stood tostännig.

## Kultur

### Verenen

De Schützenvereen Neeland is 1928 grünnt worrn.

## Weertschop un Infrastruktur

De Oort hett en egene Freewillige Füürwehr.

### Verkehr

Neeland liggt an de Landsstraat 113, de in’n Süden över Bredenwisch un in Himmelpoorten an de Bundsstraat 73 ran löppt. In’n Noordwesten geiht de L&nbsp;113 över Grootweurn un Rönndiek in Olendörp an de B&nbsp;495 ran. In’n Oosten geiht de Kreisstraat 42 na Engelschopp, Waterkroog un Borg. De direkte Verkehr na Westen to is dör de Oost afsperrt.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 22 Kilometer in’n Süüdoosten von Neeland an de B&nbsp;73.

De nächste Bahnhoff is de Bahnhoff Himmelpoorten an de Nedderelvbahn von Cuxhoben na Hamborg, wat so bi söss Kilometer weg is.

## Literatur

* Heinrich Winter: *Engelschoffer Chronik. Leben in einer Holländersiedlung.* Kreisspoorkass Stood, Stood 2004
* Henry Jungclaus: *Neuland. Einst Elbestrand jetzt neues Land. Ein Dorf erinnert sich.* Neeland 2007

## Footnoten
Wehbers Möhl

**Wehbers Möhl** is en Wind- un Watermöhl an’n Hosterbeek in Himmelpoorten.

De ole Watermöhl an’n Hosterbeek hett to’n Besitt von dat Klooster Himmelpoorten höört. Na dat Enn von Dörtigjohrigen Krieg un de Säkularisation hett 1653 de Kloostervaagt Michael Wehber de Watermöhl as Lehn kregen. De Möhl leeg bet 1739 dichter an de Bundsstraat un is denn an de hüdige Steed nee boot worrn. 1871 hett de ole Watermöhl nich mehr noog Kraft opbröcht un se hebbt denn en Galeriehollanner mit veer Stockwarken ünner de Galerie boot. De Möhl harr dree Schrootgäng, een Mahlgang un een Spitzgang. Denn harr de Möhl noch en Sichtmaschien.

1907 hett de Windmöhl en Dampmaschien kregen. 1937 hett se bi en Storm en sworen Schaden afkregen, sietdem harrn de Flögels un de Galerie fehlt. Dat Staurecht för de Watermöhl is 1958 ophaven worrn. 1971 hebbt se denn de Mölleree ganz instellt un de Möhl is blots noch as Lager bruukt worrn. 1985/1986 is de Möhl denn kumplett restaureert worrn un hett ok wedder Flögels un Galerie kregen. Wehbers Möhl steiht vondaag ünner Denkmaalschutz. Dor is nu siet 1972 en Heimwarker- un Goornmarkt in, de noch jümmer von de Familie Wehber (12. un 13. Generatschoon) bedreven warrt. In de Windmöhl is 2001 en Restaurant inricht worrn.

För de Tokumst is dat plaant, de 2000&nbsp;m² groten Gebüüd von’n Heimwarker- un Goornmarkt aftorieten un dor en 4000&nbsp;m² groot neet Gebüüd to boon.

## Footnoten



## Weblenken

* Websteed von de Möhl (hoochdüütsch)
Amanda

De **Amanda** is en 25 m hoge Windmöhl in Schregenmoor.

De eerste Windmöhl in Schregenmoor is 1853 boot worrn. Disse Möhl is aver 1874 un 1896 twee Maal dör Blitzslag afbrennt. 1896 is denn de hüdige Galeriehollanner mit fiev Stockwarken (dorvon een ünner de Galerie) boot worrn. De Ünnerbo is achtkantig un de Möhl hett twee Mahlgäng.

1945 hett de Möhl ünner den Besitter Robert Schultz en Elektromotoor kregen. Von de Johren 1950 af an is de Möhl denn aver blots noch privaat bruukt worrn. In de Tied von 1972 bet 1991 hebbt de Besitter, de Gemeen Düünbeudel un de Landkreis Stood sik insett, de Möhl instand to setten. 1993 hett sik de Möhlen- un Heimaatvereen Düünbeudel-Schregenmoor grünnt un 1997 hett de Familie Saborowski de Windmöhl övernahmen. Bi de Möhl staht ok en Möhlenschüün un en Backhuus. An’n Düütschen Möhlendag 2001 is de Möhl denn op den Naam *Amanda* döfft worrn.

## Weblenken

* Websteed to de Möhl (hoochdüütsch)
Neukloster

**Neukloster** is de hoochdüütsche Naam von

* Nigenkloster, Stadt in’n Landkreis Noordwestmekelborg, Mewkelborg-Vörpommern,
* Neeklooster, Oort in de Gemeen Buxthu in’n Landkreis Stood, Neddersassen.
Mr. & Mrs. Smith

**Mr. & Mrs. Smith** betekent

* *[[Mr. & Mrs. Smith (1941)|Mr. & Mrs. Smith]]*, US-amerikaansche Kummedie vun Alfred Hitchcock ut dat Johr 1941,
* *[[Mr. & Mrs. Smith (Feernsehreeg)|Mr. & Mrs. Smith]]*, US-amerikaansche Feernsehreeg (1996),
* *[[Mr. & Mrs. Smith (2005)|Mr. & Mrs. Smith]]*, US-amerikaansche Actionkummedie ut dat Johr 2005,
* *[[Mr. & Mrs. Smith (2007)|Mr. & Mrs. Smith]]*, US-amerikaansche Feernsehreeg vun 2007, de glieks na den Pilotfilm afbroken weer.
Hollenbeck

**Hollenbeck** betekent

* Hollenbeck, fröheren Oort in Kalifornien, USA,
* Hollenbeck Hall, Bodenkmaal in’n Wapello County, Iowa, USA,
* Hollenbeck Park, Park in Boyle Heights, Los Angeles, in Kalifornien, USA.

Dat is ok de hoochdüütsche Naam von

* Hollenbeek, Oort in de Gemeen Harsfeld in’n Landkreis Stood, Neddersassen.

**Hollenbeck** is de Familiennaam von

* Don Hollenbeck (1905–1954), US-amerikaanschen Moderator,
* Fritz Hollenbeck (* 1929), düütschen Schauspeler,
* Harold C. Hollenbeck (* 1938), US-amerikaanschen Politiker,
* John Hollenbeck (* 1968), US-amerikaanschen Musiker,
* John Edward Hollenbeck (1829–1885), US-amerikaanschen Ünnernehmer,
* Ky Hollenbeck (* 1987), US-amerikaanschen Kickboxer,
* Larry Hollenbeck (* 1949), US-amerikaanschen NASCAR-Föhrer,
* Pat Hollenbeck (* 1955), US-amerikaanschen Musiker,
* Webb Parmelee Hollenbeck (1889–1966), US-amerikaanschen Schauspeler.
Fitschen

**Fitschen** betekent

* Schmeil-Fitschen, en Plantenbook.

**Fitschen** is de Familiennaam von

* Doris Fitschen (1968–2025), düütsche Footballspelerin,
* Hans-Harald Fitschen (* 1943), düütschen Politiker,
* Hans-Peter Fitschen (* 1946), plattdüütschen Schriever,
* Jan Fitschen (* 1977), düütschen Langstreckenlöper,
* Jost Fitschen (1869–1947), düütschen Botaniker,
* Jürgen Fitschen (* 1948), düütschen Manager,
* Klaus Fitschen (* 1961), düütschen Theoloog un Karkenhistoriker,
* Thomas Fitschen (* 1959), düütschen Diplomaat.

Kiek ok bi: Fittschen.
Kakerbeck

**Kakerbeck** is de hoochdüütsche Naam von

* Kokerbeek, Oort in de Gemeen Ohlers in’n Landkreis Stood, Neddersassen,
* Kakerbeck, Oort in de Stadt Calwe in’n Oltmarkkreis Soltwedel, Sassen-Anholt,
* Kaokebäck, Oort in de Stadt Wittingen in’n Landkreis Gifhorn, Neddersassen.
Goldbeck

**Goldbeck** betekent

* Goldbeck, Gemeen in’n Landkreis Stendal, Sassen-Anholt,
* Goldbeck, Oort in de Stadt Klütz in’n Landkreis Noordwestmekelborg, Mekelborg-Vörpommern,
* Goldbeck, Oort in de Stadt Rinteln in’n Landkreis Schaumborg, Neddersassen,
* Goldbeck, Oort in de Stadt Wittstock/Dosse in’n Landkreis Oostprignitz-Ruppin, Brannenborg,
* Goldbeck, Oort in de Gemeen Zernitz-Lohm in’n Landkreis Oostprignitz-Ruppin, Brannenborg,
* Goldbeck, Oort in’n Kreis Stargard, Woiwodschop Westpommern, Polen,
* Goldbeck, düütsche Eddelfamilie,
* Goldbeck, düütsch Boünnernehmen,
* Goldbeck, Beek in Brannenborg un Mekelborg-Vörpommern, de in de Löcknitz münnt.

Dat is ok de hoochdüütsche Naam von

* Guldbeek, Oort in de Gemeen Beekdörp in’n Landkreis Stood, Neddersassen.

**Goldbeck** is de Familiennaam von

* August von Goldbeck (1792–1864), düütschen Generaalmajor,
* Blandina Goldbeck (1574–1608), düütsche Raadsherrnfro,
* Christian M. Goldbeck (* 1974), düütschen Szenenbillner,
* Fred Goldbeck (1902–1981), franzööschen Musikoloog un Dirigent,
* Heinrich Julius von Goldbeck (1733–1818), düütschen Grootkanzler,
* Johann Friedrich Goldbeck (1748–1812), düütschen Theoloog un Schriever,
* Lutz Goldbeck (1958–2017), düütschen Psycholoog,
* Walter Goldbeck (* 1945), düütschen Pädagoog un Politiker,
* Willis Goldbeck (1898–1979), US-amerikaanschen Dreihbookschriever un Speelbaas.

Kiek ok bi: Goldbek.
Wedel (Mehrdüdig Begreep)

**Wedel** betekent

* Wedel, Stadt in’n Kreis Pinnbarg, Sleswig-Holsteen,
* von Wedel, Eddelfamilie ut Holsteen,
* Wedel-Jarlsberg, noorweegsche Eddelfamilie,
* E. Wedel, poolschen Schokoladenmaker,
* *[[Hans Albrecht Wedel (1940)|Hans Albrecht Wedel]]*, Schipp von de düütsche Luftwaffe.

Dat is ok de hoochdüütsche Naam von

* Wehl, Oort in de Gemeen Freenbeek in’n Landkreis Stood, Neddersassen.

**Wedel** is de Familiennaam von

* Artem Wedel (1770–1808), ukrainschen Komponist,
* Benjamin Wedel (1673–1736), düütschen Bookhöker un Verleger,
* Carl Heinrich von Wedel (1712–1782), prüüßschen Offzeer,
* Carola Wedel (* 1953), düütsche Filmmakerin, Redaktörin, Moderatorin un Schrieversche,
* Christa Gierke-Wedel (* 1954), düütsche Sportmoderatorin,
* Dieter Wedel (* 1942), düütschen Speelbaas un Dreihbookschriever,
* Dirk Wedel (* 1974), düütschen Richter un Politiker,
* Ferdinand Wedel-Jarlsberg (1781–1857), noorweegschen Offzeer,
* Fritz Wedel (1916–1964), düütschen Politiker,
* Georg Wolfgang Wedel (1645–1721), düütschen Mediziner,
* Hans Albrecht Wedel (1888–1917), düütschen Fleger,
* Hasso von Wedel (1898–1961), düütschen Offzeer,
* Hermann Wedel-Jarlsberg (1779–1840), noorweegschen Politiker,
* Jakob Wedel (* 1931), russlanddüütschen Künstler un Bildhauer,
* Janine R. Wedel, Politologin un Anthropologin,
* Juan Wedel (* 1944), Bagenschütten ut Costa Rica,
* Karl Ernst Wedel (1813–1902), düütschen Kunditer,
* Karl-Wilhelm Wedel (* 1925), düütschen Admiraaldokter,
* Ludwig Wedel (1909–1993), düütschen Politiker,
* Mathias Wedel (* 1953), düütschen Schriever,
* Matthias Wedel (*Matthias von Wedel*; † 1465), düütschen Rechtsgelehrten,
* Steven E. Wedel (* 1966), US-amerikaanschen Schriever,
* Waldo Rudolph Wedel (1908–1996), US-amerikaanschen Archäoloog.

Kiek ok bi: Wedl.
Aspe

**Aspe** betekent

* Aspe, Barg in Spanien,
* Aspe, en Krimi-Feernsehprogramm ut Belgien,
* Aspe, Oort in de Provinz Alicante in Spanien,
* Werl-Aspe, Oort in de Stadt Iuffeln in’n Kreis Lippe, Noordrhien-Westfalen,
* Aspe-Daal, Daal in Spanien.

Dat is ok de hoochdüütsche Naam von

* Aasp, Oort in de Gemeen Kutenhult in’n Landkreis Stood, Neddersassen,
* Asp, Oort in de Gemeen Zeven in’n Landkreis Rodenborg, Neddersassen.

**Aspe** is de Familiennaam von

* Alberto García Aspe (* 1967), mexikaanschen Footballspeler,
* Elisabeth Aspe (1860–1927), eestnische Schrieversche,
* Mauricio Aspe (* 1976), mexikaanschen Schauspeler,
* Pedro Aspe (* 1950), mexikaanschen Politiker,
* Pieter Aspe (1953–2021), belgischen Schriever.
Hagenah

**Hagenah** is de hoochdüütsche Naam von

* Hogenoh, Oort in de Gemeen Heinbockel in’n Landkreis Stood, Neddersassen.

**Hagenah** is de Familiennaam von

* Berthold Hagenah, düütschen Footballspeler,
* Enno Hagenah (* 1957), düütschen Politiker,
* Erich Hagenah (1898–1984), düütschen Politiker,
* Hermann Hagenah (1890–1948), düütschen Historiker,
.
Wilstedt

**Wilstedt** is de hoochdüütsche Naam von

* Wilst, Oort in de Gemeen Wilst in’n Landkreis Rodenborg, Neddersassen,
* Wilsteed, Oort in de Gemeen Tangsteed in’n Kreis Stormarn, Sleswig-Holsteen.
Buchholz

**Buchholz** betekent

* Buchholz, en Familiennaam (för Lüüd mit düssen Naam kiek dor),
* Buchholz, Gemeen in’n Landkreis Nordhausen, Döringen,
* Buchholz, Gemeen in’n Landkreis Neuwied, Rhienland-Palz,
* Buchholz, Oort in de Gemeen Waldkirch in’n Landkreis Emmendingen, Baden-Württemberg,
* Buchholz, Oort in de Gemeen Erlbach in’n Landkreis Altötting, Bayern,
* Buchholz, Oort in de Gemeen Boppard in’n Rhien-Hunsrück-Kreis, Rhienland-Palz,
* Buchholz, Oort in de Gemeen Eckfeld in’n Landkreis Bernkastel-Wittlich, Rhienland-Palz,
* Buchholz, Oort in de Gemeen Pantenburg in’n Landkreis Bernkastel-Wittlich, Rhienland-Palz,
* Buchholz, Deel von de Stadt Annaberg-Buchholz in’n Erzgebirgskreis, Sassen,
* Buchholz, Oort in de Gemeen Moritzburg in’n Landkreis Meißen, Sassen,
* Buchholz, Oort in de Gemeen Vierkirchen in’n Landkreis Görlitz, Sassen,
* Buchholz, Oort in de Marktgemeen Garsten, Bezirk Steyr-Land, Oberöösterriek, Öösterriek,
* Buchholz, Oort in de Gemeen Herzogsdorf, Bezirk Urfahr-Umgebung, Oberöösterriek, Öösterriek,
* Buchholz, Oort in de Marktgemeen Ried in der Riedmark, Bezirk Perg, Oberöösterriek, Öösterriek,
* Buchholz, Frakschoon von de Gemeen Sonntag, Bezirk Bludenz, Vörarlberg, Öösterriek,
* Buchholz, Katastraalgemeen in de Marktgemeen Treffen am Ossiacher See, Bezirk Villach-Land, Kärnten, Öösterriek,
* Buchholz, Oort in de Gemeen Thun, Kanton Bern, Swiez,
* Buchholz, Oort in de Grootgemeen Büllingen, Provinz Lüttich, Wallonien, Belgien,
* Buchholz, Oort in Luxemborg,
* Buchholz, düütschen Naam von den Oort Boholț in Siebenbürgen, Rumänien,
* Buchholz, Frakschoon von Salurn in Süüdtirol, Italien,
* Buchholz, düütschen Naam von’n Oort Pohorsko in de Gemeen Nezdice na Šumavě, Okres Klatovy, Tschechien,
* Buchholz, Örgelboünnernehmen ut Berlin.

Dat is ok de hoochdüütsche Naam von

* en Reeg Öörd, de op Plattdüütsch Bookholt oder Baukholt heten doot.

Kiek ok bi: Buchholtz, Buchholzen, Bucholtz.
Sottrum

**Sottrum** is de hoochdüütsche Naam von

* Sottern, Oort in de Gemeen Holle in’n Landkreis Hilmssen, Neddersassen,
* Söttmer, Oort in de Gemeen Söttmer in’n Landkreis Rodenborg, Neddersassen.
Grasdorf

**Grasdorf** betekent

* Grasdorf, Oort in de Gemeen Jagerberg, Bezirk Südoststeiermark, Steiermark, Öösterriek.

Dat is ok de hoochdüütsche Naam von

* Grasdörp, Oort in de Gemeen Otterbarg in’n Landkreis Veern, Neddersassen,
* Grasdörp, Oort in de Gemeen Grasbarg in’n Landkreis Oosterholt, Neddersassen,
* Grasdörp, Oort in de Gemeen Neenhuus in’n Landkreis Bentem, Neddersassen.

Kiek ok bi: Grasdörp, Grasdorp, Graßdorf, Grastorf.
Mulsum

**Mulsum** betekent

* Mulsum, Drinkels ut de Römertied.

Dat is ok de hoochdüütsche Naam von

* Mulsen, Oort in de Gemeen Wuster Noordseeküst in’n Landkreis Cuxhoben, Neddersassen,
* Mulsen, Oort in de Gemeen Kutenhult in’n Landkreis Stood, Neddersassen.
Barkhausen

**Barkhausen**, up Platt **Barkhusen** oder **Barksen**  betekent

* Barkhausen, fröheren Oort bi Udestedt in’n Landkreis Sömmerda, Döringen.

Dat is ok de hoochdüütsche Naam von

* Barkhusen, Oordsdeel van Porta Westfalica,
* Barkhusen, Oordsdeel van Gnarrenborg,
* Barkhusen, Oordsdeel van Melle bi Ossenbrügge,
* Barksen, Oordsdeel van Deppelt,
* Barksen, Oordsdeel van Büren,
* Bakussen, Oordsdeel van Essen bi Ossenbrügge,
* Barkhusen, Hoff in Wierwer bi Patterbuorn,
* Geod Barkhusen, Goodshoff in’r Gemeen Höchte.

**Barkhausen** is de Familiennaam von

* Carl Georg Barkhausen (1848–1917), düütschen Jurist un Börgermeester,
* Franz Caspar Barkhausen (1636–1715), düütschen Jurist, Archivar un Bibliothekar,
* Friedrich Wilhelm Barkhausen (1831–1903), düütschen Jurist un Theoloog,
* Georg Barkhausen (1798–1862), düütschen Dokter un Schriever ut Bremen,
* Georg Barkhausen (1849–1923), düütschen Boinschenör,
* Hans Barkhausen (1906–1999), düütschen Archivar un Publizist,
* Heinrich Barkhausen (1881–1956), düütschen Physiker,
* Johann Conrad Barkhausen (1666–1723), düütschen Aftheker, Dokter un Chemiker,
* Theodore Barkhausen (1869–1959), düütsche Diakonisse,
* Wilhelm Barkhausen (1875–1933), düütschen Verwaltungsbeamten.

Kiek ok bi: Barckhausen.
Graziano Mancinelli

**Graziano Mancinelli** (* 18. Februar 1937 in Mailand; † 8. Oktober 1992 in Brescia) weer en italieensch Springrieder.

Sien best Tieden harr he in de 1960er un 1970er Johren, as he Medaillen bi Olympisch Spelen, Euopa- und Weltmeesterschapen halen kunn. De gröttste Eenzelerfolg vun Mancinelli weer de Gewinn vun de Goldmedaille bi de Olympisch Spelen 1972 in München.

## Wat he schafft hett

* Olympisch Spelen
** 1964 in Tokio: Bronzemedaille Mannschap up *Rockette*
** 1972 in München: Bronzemedaille Mannschap, Goldmedaille Eenzel up *Ambassador*
* Weltmeesterschapen:
** 1970 in La Baule: Sülvermedaille Eenzel up *Fidux*
* Europameesterschapen:
** 1963 in Rom: Goldmedaille Eenzel up *Rockette*

## Enkeld Nahwiesen
Ólafur Ragnar Grímsson

**Ólafur Ragnar Grímsson** (* 14. Mai 1943 in Ísafjörður) weer von 1996 bet 2016 de foffte Präsident vun Iesland. To’n eersten Mol is he 1996 wählt wurrn. In dat Johr 2000 is he in en „stille Wahl“ wedder wählt wurrn, vunwegen dat de Oppositschoon keen Kannedaten gegen em upstellt harr. Von Juni 2012 bet 2016 weer siene foffte Amtstied. He weer de Nafolger vun Vigdís Finnbogadóttir.

## Persöönlichen Achtergrund
Vun 1962 bit 1970 hett Olafur Ragnar Grimsson Weertschoppswetenschoppen un Politologie an de Universität vun Manchester studeert. He weer Perfesser for Politologie an de Universität vun Iesland un is denn Finanzminister (1988-1991) un Vorsitter vun de Ieslannsche Volksallianz wurrn (1987-1995). 1974 hett he Gudrun Katrin Thorbergsdottir heiraat. In dat neegste Johr sünd se Ollern vun Tweeschen (Deerns) wurrn. Siene Fro weer bannig populäär in Iesland un hett em in siene Wahlkampagne duchtig Stöhn geven. 1998 is se sturven vunwegen Leukämie. An’n 14. Mai 2003 hett Grimsson Dorrit Moussaieff heiraat. Mit ehr weer he vun Mai 2000 af an tosamen. 

## Präsidententied
Olafur Ragnar Grimsson is de eerste Präsident vun Iesland, de sien Veto-Recht bruukt hett un en Gesett, wat vun dat Althing beslaten wurrn weern, nich unnertekent hett. So is dat vorsehn in de Verfaten vun dat Land, in Artikel 26.  He hett sien Veto-Recht midderwielen twee Mol bruukt.

### Massenmedien
An’n 2. Juni 2004 hett he en Gesett over de Massenmedien nich unnerschreven. Over sien Besluss hefft sik Politikers un Rechtsgelehrten um in’e Haare kregen. En poor Kritikers hefft em vorsmeten, dat he dat gesett nich unnerschrieven wull, dat weer en „Angreep“ up dat Parlament un siene Unafhängigkeit. Annere Kritikers twiefeln dor an, dat Artikel 26 overhoop gellen deit. 

Bi de Präsidentenwahlen vun 2004 is he mit 67,5 % vun de Stimmen wedder wählt wurrn. Man bi düssen düüdlichen Sieg weer ok en Rekordtahl vun 21,2 % ungüllig Stimmen bi. Dat geev Analysten, de hefft dat so utleggt, dat allerhand Minschen keen Vertroen mehr to em harrn, vunwegen dat he dat Gesett nich unnerschreven harr.

### Icesave
Enne 2009 hett dat ieslannsche Parlament en Gesett annahmen, dat regeln dö, wie Spaargeld an Nedderlänners un Briten torüch betahlt weern scholl. Dat Geld weer vun de Icesave-Bank in’n Sand sett wurrn, man düsse Bank weer midderwielen over Kopp gahn. An’n 5. Januar 2010 hett de Präsident nich mitmaakt un dat Gesett nich unnerschreven. Dor stunn hogen Druck un Lawei vun de Inwahners vun Iesland achter. De Präsident meen, de Inwahners mössen in en Referendum fraagt weern, of se for Icesave liek stahn wollen. Dor is he, sunnerlich in dat Utland, duchtig for schullen wurrn.

## Weblinks
Ísafjörður

**Ísafjörður** betekent

* Ísafjörður, de Stadt Ísafjörður in Iesland, Hööftstadt vun den Bezirk vun de Westfjorde,
* Ísafjörður, Den Fjord mit sülvigen Naam.
Kopenkamp

De **Kopenkamp** is en Stadtdeel von de Stadt Stood.

## Historie

De Naam lett sik von dat 17. Johrhunnert af an nawiesen un kummt von de Kopenföhrers, de mit jemehr Kopen Water för de Stadt ranhaalt hebbt, to’n Bispeel ok bi Bränn. De Kopenföhrers hebbt Peer vör jemehr Wagens hatt, de op’n Kopenkamp weidt hebbt.

1858 is de Kopenkamp in Parzellen opdeelt un verpacht worrn. 1919 is dat Land denn to Boland maakt worrn. De Bogenossenschaft Kopenkamp hett an de Goebenstraat fiev Dubbelhüüs för teihn Siedlerfamilien anleggt. Dor is 1922 de *Gemeinnützigen Bau- und Siedlungsgenossenschaft „Eigenheim“* von worrn, de acht Dubbelhüüs boot hett. 1925 hett de Genossenschaft dat Gelänn op’n Kopenkamp von de Stadt in Arvpacht övernahmen. In de Friedrich-Ebert-Straat sünd denn noch wedder fiev Dubbelhüüs boot worrn.

Bet 1931 sünd 204 Wahnungen op’n Kopenkamp boot worrn. Dat weren vörallen Dubbelhüüs. Ans is 1926/1927 in de Friedrich-Ebert-Straat en 15-Familien-Huus boot worrn un 1928 dat Konsumhuss in de Thuner Straat 78. 1931 sünd an’n Goetheplatz en Reeg lüttjere Wahnungen boot worrn.

En twete Bophaas hett dat denn in de Johren 1950 geven, nadem veel ne’en Wahnruum för de Verdrevenen bruukt worrn is.

De Kopenkamp lett sik groff afgrenzen dör de Swing/de Daalstraat in’n Noordwesten, de Frommhold- un Wilhelm-Sietas-Straat in’n Noordoosten un de Thuner Straat in’n Süüdoosten. In’n Süüdwesten is de ole Ümgehungsstraat de Grenz, de 1955 bet 1957 boot worrn is un wat nu de Bundsstraat 73 is.

In’n Noorden liggt de Hogendoorsvörstadt un na Süden to Lütt Thun un Barg.

### Religion

För de evangeelsch-luthersche Kark höört de Kopenkamp to de Gemeen von de Johannis-Kark.
Karkenkreis Buxthu

De evangeelsch-luthersche **Karkenkreis Buxthu** is en Karkenkreis in Neddersassen. He höört bi’t Sprengel Stood von de Evangeelsch-luthersche Landskark Hannover. To’n Karkenkreis Buxthu höört üm un bi 50.000 Liddmaten (Stand 2012) in 11 Kaspels. Supperndent is siet 1. September 2000 Helmut Blanke. He hett sien Seet in Buxthu.

## Geografie

De Karkenkreis Buxthu liggt in’n Noordoosten von Neddersassen. Dat Rebeed is de Landkreis Stood ahn den Karkenkreis Stood.

De Karkenkreis Buxthu grenzt in’n Noorden an’n Karkenkreis Stood, in’n Süüdoosten an’n Karkenkreis Hittfeld in dat Sprengel Lümborg un in’n Süüdwesten an’n Karkenkreis Bremervöör-Zeven.

## Karkengemenen in’n Karkenkreis Buxthu

* Primus-Kark in Bargst
* Katharinen-Kark in Bliersdörp
* Paulus-Kark in Buxthu
* Petrus-Kark in Buxthu
* Kapell in Dullern
* Martin-Luther-Kark in Freenbeek
* Marien- un Bartholomäus-Kark in Harsfeld
* Leevfroon-Kark in Hornborg
* Petrus-Kark in Mulsen
* Marien-Kark in Neeklooster
* Kark in Obbens
* Kark in Ohlers

## Weblenken

* Websteed von’n Karkenkreis (hoochdüütsch)
Victor Cosson

**Victor Cosson** (* 11. Oktober 1915 in Lorges; † 18. Juni 2009 in Boulogne-Billancourt) weer en franzöössch Radrennfohrer.

Victor Cosson, *Titi* nömmt, weer Profi-Radrennfohrer van 1937 bit 1950. Sien gröttsten  Erfolge weern de darte Platz bi de Tour de France 1938 as ok 1943 sien Sieg bi *[[Paris-Camembert]]*. 1937 keem he bi dat *[[Critérium des As]]* up Platz 3, 1942 wunn he de *Quatre Jours de la Route du Dauphinois*, Vorlöperin vun dat *[[Critérium du Dauphiné]]*, un 1944 keem he up den darten Platz bi de franzöösch Meesterschap in't Querfeldein-Rennen.

Nah dat Enn' vun sien Radsport-Karriere weer Cosson as Motorradfohrer för de Press bi Radrennen un as Fotograf tätig.

## Literatur
* Victor Cosson/Pascal Leroy: *Victor Cosson. Champion cycliste des années sombres*, 2008, ISBN 978-2952422376

## Weblenken
* Victor Cosson in de Datenbank vun Radsportseiten.net
* ''Victor Cosson – Tour Legend!'' up dailypeloton.com v. 17. Februar 2004 (engelsch)
*  Doodsmeldung (franzöösch)
* DNB-Katalog
* Personennaamdatei
Marienkark (Himmelpoorten)

De **Marienkark** is en evangeelsch-luthersche Kark in Himmelpoorten. De Kark höört to’n Karkenkreis Stood in’t Sprengel Stood von de Landskark Hannover.

De hüdige Kark is 1738 op de Resten von de ole Kloosterkark von dat Zisterzienser-Klooster Himmelpoorten boot worrn. Blots en Deel von de Noordmüür hebbt se in de ne’e Kark wedder mit inboot. Dat Klooster harr vörher siet 1255 bestahn un is 1580 luthersch worrn.

## Örgel

De Örgel is 1587 bet 1590 von Hans Scherer un Antonius Wilde boot worrn un hett toeerst in de Nicolai-Kark in Stood stahn. 1677 hett Arp Snitger ehr ümboot. Nadem 1834 de Nicolai-Kark dichtmaakt hett, hett Peter Tappe de Örgel köfft un Hööftwark, Bostwark un Pedal mit en neet Prospekt in Himmelpoorten opstellt. Dat Rüggpositiv is na de Petrus-Kark in Kerklinneln kamen. 1955/1956 is de Örgel denn noch wedder von Paul Ott ümboot un 1987 von Alfred Führer utbetert worrn.

## Binnen

Den Altor mit Preddigstohl un Priechen an de Sieden hett 1737/1738 Joachim August Relling boot.

Binnen gifft dat blangen en Epitaph för de Äbtissin Maria von Weyhe († 1616) ok noch 15 Passionsbiller. De Biller stammt ok ut de Nicolai-Kark in Stood.

## Kaspel

To dat Kaspel Himmelpoorten höört de Öörd Himmelpoorten, Düünbeudel (siet 1895, vörher Kaspel Olendörp), Wittenmoor, Middelsdörp, Groot-Steernbarg, Hammah un Hammahermoor to.

De Naverkaspels sünd Host un Grootweurn in’n Noordwesten, Drochters in’n Noorden, Aßel un Bützfleet in’n Noordoosten, St. Cosmae in Stood in’n Oosten, St. Markus in Stood in’n Süüdoosten un Olendörp in’n Süüdwesten.

## Pastoorn

* -1563: Peter Schlichting
* 1839-1851: Friedrich Eickenrodt

Steed I:
* 1978-Juni 2011: Udo Garve
* 2011-: Rainer Klemme

Steed II:
* -Februar 2011: Uwe Baumhauer
* 2011: Ines Bauschke (övergangswies)
* 2011-: Christian Plitzko

## Weblenken

* Websteed von de Karkengemeen (hoochdüütsch)
Sprengel Stood

De **Sprengel Stood** is een von de söss Delen von de evangeelsch-luthersche Landskark Hannover. Seet is Stood. De Sprengel hett üm un bi 590.000 Liddmaten (Stand 2012).

De Sprengel is 1936 grünnt worrn, dat Rebeed harr vörher von 1651 bet 1903 to de Generaldiözees Bremen-Veern tohöört, denn to de Generaldiözees Stood un toletzt to de Propstien Celle un Horborg.

## Geografie

De Sprengel liggt in’n Noorden von Neddersassen un dor höört groff dat Elv-Werser-Dreeeck to.

In’n Noorden liggt de Sprengel Sleswig un Holsteen von de Noordelvsche Evangeelsch-luthersche Kark, in’n Oosten de Sprengel Hamborg un Lübeek von de Noordelvsche Evangeelsch-luthersche Kark, in’n Süüdoosten de Sprengel Lümborg von de Landskark Hannover, in’n Süüdwesten de Sprengel Ossenbrügge un de Breemsche Evangeelsche Kark un in’n Westen de Evangeelsch-luthersche Kark in Ollnborg.

## Leid

De Sprengel warrt von en Landssupperndent leidt. De Supperndentur sitt in dat Huus Diekstraat 39 in Stood, dat 1950 von dat Mineralöölwark Stood köfft worrn is.

De Baaslüüd von de teihn Karkenkreise un de Landssupperndent billt tohoop den Ephorenkonvent von den Sprengel.

### Supperndenten

* 1936–1948: Franz Wiebe
* 1950–1970: Hans Hoyer
* 1970–1977: Martin Kruse
* 1977–1992: Karl Manzke
* 1992–2001: Jürgen Johannesdotter
* 2001–2009: Manfred Horch
* 2010–: Hans Christian Brandy

## Karkenkreise

De Sprengel deelt sik op in teihn Karkenkreise mit 197 Karkengemenen:

* Karkenkreis Cuxhoben
* Karkenkreis Land Hadeln
* Karkenkreis Wersermünn
* Karkenkreis Stood
* Karkenkreis Bremerhoben
* Karkenkreis Buxthu
* Karkenkreis Bremervöör-Zeven
* Karkenkreis Oosterholt-Scharmbeek
* Karkenkreis Rodenborg
* Karkenkreis Veern

## Weblenken

* Websteed von’n Sprengel (hoochdüütsch)
Bundsautobahn 36

De **Bundsautobahn 36** is en plaant Autobahnprojekt in Neddersassen un Sassen-Anholt. De Autobahn schüll in Vienenburg losgahn un denn över Ilsenburg, Wannijere, Blankenburg/Harz, Queddelnborg un Ascherslebbe bit na Bernburg (Saale) föhren.

## Anfangsplaan
De froger plaant Autobahn schüll in Hameln losgahn un denn över Elze un Bokeln na Harzeborg föhren. Vun dor schüll dat wietergahn  över Ilsenburg, Wannijere, Blankenburg/Harz, Queddelnborg un Ascherslebbe bit na Bernburg (Saale).

De oostelk Streck is vun Harzeborg bit na Bernburg bit 2011 as veerstriepige B&nbsp;6n (Gele Autobahn) boet worrn. Se hett ok den Naam *Noordharzautobahn*, wat op de *Süüdharzautobahn*, also op de A&nbsp;38 anspeelt.

## Weblenken
* Streckenbeschrieven vun de ehmolig plaante A&nbsp;36